**Nagyrécsei Közös Önkormányzati Hivatal Jegyzőjétől**

8756 Nagyrécse, Kossuth L.u.48.

**E L Ő T E R J E S Z T É S**

**Zalaújlak Község Önkormányzati Képviselő-testületének**

**2024.11….-én tartandó nyílt ülésére**

**Tárgy:** Beszámoló a 2024. évi adóztatásról

**Tisztelt Képviselő-testület!**

A helyi önkormányzatok és szerveik, a köztársasági megbízottak, valamint az egyes centrális alárendeltségű szervek feladat- és hatásköreiről szóló 1991. évi XX. törvény 138. § (3) bekezdés g) pontja alapján a települési önkormányzat képviselő-testülete a jegyző beszámoltatása útján ellenőrzi az adóztatást.

A jogszabályi előírásoknak eleget téve a 2024. évi helyi adóztatási tevékenységről a melléklet szerinti beszámolót terjesztem elő a Tisztelt Képviselő-testületet elé és kérem annak szíves elfogadását.

**.../2024. (XI…..) képviselő-testületi határozat**

Zalaújlak Község Önkormányzati Képviselő-testülete a jegyzőnek a 2024. évi adóztatásról szóló, az 1991. évi XX. törvény 138. § (3) g) pontja alapján előterjesztett beszámolóját elfogadja.

Határidő: azonnal

Felelős: dr.Faragó-Szabó Melitta jegyző

Zalaújlak, 2024. november 13.

 dr. Faragó-Szabó Melitta

 jegyző

**BESZÁMOLÓ A 2024. ÉVI ADÓZTATÁSRÓL**

**ZALAÚJLAK TELEPÜLÉS**

**I. Az adók rendszere**

A települési önkormányzatok alapvető feladata – a közhatalom helyi közügyekben való gyakorlása mellett – a helyi közszolgáltatások biztosítása. E feladatnak a helyi sajátosságokhoz és igényekhez igazítható ellátása elengedhetetlenné teszi az önkormányzatok önálló gazdálkodása feltételeinek megteremtését. A gazdasági önállósulás egyik eszköze a helyi adók rendszere. Ez a települési önkormányzat számára lehetőséget teremt a helyi szuverén adóztatási jog gyakorlására, s ezzel együtt a helyi adópolitika kialakítására.

A helyi adókról szóló 1990. évi C. törvény (a továbbiakban: Htv.) 1.§ (1) bekezdése alapján, e törvény felhatalmazása és rendelkezései szerint a települési önkormányzat képviselő-testülete rendelettel az illetékességi területén helyi adókat, valamint települési adókat vezethet be.

Az adóigazgatási rendtartásról szóló 2017. évi CLI. törvény (a továbbiakban: Air.) az önkormányzat jegyzőjét, mint önkormányzati adóhatóságot – az állami adó- és vámhatóság, az Air., valamint az adózás rendjéről szóló 2017. évi CL. törvény (a továbbiakban: Art.) vonatkozásában az önkormányzati adóhatóság döntései elleni fellebbezések elbírálására jogosult hatóság mellett – a három adóhatóság egyikeként definiálja. A település jegyzőjének hatáskörébe tartoznak a Htv-vel és a törvényi felhatalmazás alapján megalkotott önkormányzati rendeletekkel szabályozott helyi adók, az Art. és külön törvények rendelkezései szerint az adók módjára behajtandó köztartozások, illetve ezek megállapításával, nyilvántartásával, beszedésével, kezelésével kapcsolatos feladatok, emellett adóellenőrzési és végrehajtási tevékenységek, hatósági bizonyítványok kiadása, valamint az információs szolgáltatással kapcsolatosan előírt feladatok.

A helyi adóztatás során az Art-ben, a Htv-ben és az Air-ben foglalt szabályok szerint jár el az adóhatóság. Az eljárások során az adóigazgatási eljárás részletszabályairól szóló 465/2017. (XII.28.) Korm.rendelet, valamint az adóhatóság által foganatosítandó végrehajtási eljárásokról szóló 2017. évi CLIII. törvény szabályait alkalmazzuk.

**II. Adóztatási tevékenység**

Az adózók nyilvántartása, az adózással kapcsolatos adatok feldolgozása az **ASP ADÓ programmal** történik az önkormányzati ASP rendszerről szóló 257/2016. (VIII. 31.) Korm. rendelet alapján. Az ASP Adó egy internet alapú, felhasználóbarát, jól átlátható és a modern kor számítástechnikai lehetőségeit kihasználó szakrendszer, amely 2017. március közepén megvalósult, éles migráció után váltotta az ONKADO programot.

Az ASP rendszer a fenti Korm. rendeletben foglalt kötelezettségek végrehajtását támogatja az önkormányzatok számára nyújtott csatlakozási források biztosításával, célja: az egységesített önkormányzati elektronikus ügyviteli megoldások bevezetése országos szinten, az egyes települési önkormányzatok az önkormányzati ASP központhoz történő csatlakozásának megvalósításával. A piaci e-közigazgatási megoldásokra és tapasztalatokra építve olyan ASP központ létrehozása országos szinten, amely egységes és korszerű SOA alapú informatikai megoldások segítségével lehetővé teszi elsősorban a kis és közepes önkormányzatok számára a hatékony forrásfelhasználás mellett történő belső működés támogatását és egyes e-közigazgatási szolgáltatások nyújtását.

Az önkormányzati ASP rendszer szakrendszerei közé tartozik az önkormányzati adórendszer is.A Kormány az önkormányzati ASP rendszert a Magyar Államkincstár útján működteti.

***Az adóügyi feladatok:***

**Az adóügyi feladatokat Zalaújlak község vonatkozásában a Nagyrécsei Közös Önkormányzati Hivatal adóigazgatási ügyintézője, Makár Krisztina látja el jegyzői irányítással. Az adóztatással kapcsolatos levelek kézbesítését 1 fő hivatalsegéd, míg a községen kívül eső címzettekhez a Magyar Posta végzi.**

**Év közben elvégzendő feladatok:** a helyi adókra vonatkozó - törvényekben és más jogszabályokban előírtakra figyelemmel - az önkormányzat által bevezetett adók előírásával, nyilvántartásával, kezelésével, beszedésével, elszámolásával, adóellenőrzéssel, az adók-és adók módjára behajtandó köztartozások beszedésével, az adózással összefüggő bejelentések, kérelmek, nyilatkozatok intézésével, hatósági bizonyítványok, igazolások kiadásával kapcsolatban előírt feladatok ellátása.

Alapvető és állandó, folyamatos feladat az adózók törzsadattárának karbantartása. A karbantartás a népességügyi program adatbázisa, illetve a kollégák által közölt információk alapján történik.

Év elején nagy feladatot jelent a zárási munkák elvégzése. Ez fontos adatszolgáltatási kötelezettséggel jár a Magyar Államkincstár, illetve a helyi pénzügy felé. Az adatszolgáltatási kötelezettség mellett a pénzüggyel való egyeztetések is megtörténtek az adóbevételeket illetően. Az évváltás után kezdődnek a terhelések, az évközi változások felvitele, elévülő tételek törlése. Zárások az adóban: éves zárás (előző évről) - féléves zárás (idei év I. félévről), negyedéves zárások (adatszolgáltatás csak a helyi pénzügy felé).

A helyi adók megfizetése a tárgyév március 15-ig (I. félévi) és szeptember 15-ig (II. félévi) pótlékmentesen történhet. Év közben folyamatosan történik a beérkező adóbevételek adózói számlára történő bekönyvelése.

A hátralékok rendezésére, részletfizetésre van lehetőség, melyek kérelem alapján adhatók**.**

Részletfizetési, méltányossági kérelem nem érkezett be.

**2024. év során 2 alkalommal történt számlaegyenleg értesítés kiküldés (I. és II. félévi adók, készpénzátutalási megbízással) az adózók részére az adófizetési kötelezettségről és annak mértékéről, ami összesen 275 db értesítést jelentett.**

**Leggyakrabban előforduló hibák, hiányosságok az adatbejelentések és befizetések terén:**

* A különböző adónemeknél fennálló tartozásokat egy csekken fizeti be, illetve utalja az adózó, vagy összecseréli a külön adónemekre vonatkozó csekkeket, ami egyes adónemeknél többlet befizetésként jelentkezik, ugyanakkor a többi adónemnél hiányként mutatkozik,
* Családon belül több ingatlan tulajdonos van, de az adót egy csekken fizetik be,
* Hiányosan kerülnek benyújtásra az adatbejelentések, sok esetben hiányzik adat, aláírás
* Az adózók nem jelentik a változásokat (építményadó),
* Név, mutatószám nélkül érkezik befizetés.

A hibák, hiányosságok kiküszöbölése érdekében igyekszünk mindent megtenni.

***Adókivetés:***

Az adatbejelentések beérkezése után az adóigazgatási ügyintéző az adatokat egyezteti a számítógépes törzsadattári nyilvántartásban a már rendelkezésre álló adatokkal, ha eltérést tapasztal, a változásokat átvezeti. Abban az esetben, ha az adóalany a nyilvántartásban nem szerepel, számítógépes nyilvántartásba veszi. Az adókedvezmény feltételeinek fennállása esetén - adózói kérésre - a kivetés ennek figyelembevételével történik. Az adatbejelentések érkeztetését, iktatását, feldolgozását követően elkészülnek a határozatok és kiküldésre kerülnek. A tértivevény visszaérkezését követően megtörténik az ügyiratba szerelés a határozatok alapján, azok véglegessé minősülését követően megtörténik az adó előírása, illetve törlése és az esedékesség időpontjának rögzítése a számítógépes nyilvántartásban.

***Adóbefizetések:***

Az adók befizetésének feldolgozása az adóigazgatási ügyintéző által történik. Zalaújlak Község Önkormányzata az OTP BANK NYRT-nél vezeti bankszámláit.

A pénzintézettől postai úton érkeznek adóhatóságunkhoz a bankszámlakivonatok (adónemenként) és befizetési lapok, melyek naponta ellenőrzésre kerülnek. A kivonatokról számlakivonat-nyilvántartás készül. A tételes pénzforgalom és a számlakivonat adatai közötti egyezőség megállapítása után történik a befizetések lekönyvelése az adózók egyedi számláira.

Amennyiben a kivetett adóra a befizetés beérkezett, az adó lekönyvelésével lezárul a folyamat.

***Adóhátralékok behajtása:***

A befizetési határidő eredménytelen eltelte után a hátralékkal rendelkező adózókról hátralékos lista készül, és megindul az adóbehajtási eljárás.

**Zalaújlak község Adóhatóságnál az adótartozások behajtására 2024. december hónapban fog sor kerülni,** ennek érdekében az előző évekhez hasonlóan intézkedéseket teszünk:

* fizetési felszólítások, egyenlegközlők kiküldése minden adónem vonatkozásában
* letiltás munkabérre, nyugdíjra
* inkasszó küldés a hátralékos adózó bankszámlájára

A fizetési felszólítások hatására az adótartozások rendezése nagy részben teljesülni szokott.

Lehetőség van Ügyfélkapun keresztül kérni a hátralékosok munkáltatójára vonatkozóan adatot a Zala Megyei Kormányhivatal Egészségbiztosítási Pénztári Szakigazgatási Szervétől.

A munkaviszonyban álló vagy nyugdíjellátásban részesülő hátralékosoknál letiltást lehet kezdeményezni. A behajtások sok esetben eredménytelenek, mivel egyre több a munkanélküli, sem letiltható jövedelemmel, sem vagyonnal nem rendelkeznek a hátralékosok. A több részletben történő befizetést is egyre többen alkalmazzák.

**Túlfizetések rendezése**

Adószámlák közötti átvezetéssel: 1 db

Adózó számára történő kiutalással: 0 db

Hatósági bizonyítvány kiállítás 2024. évben 0 esetben történt.

**III. Önkormányzatot illető adóbevételek**

**Zalaújlak Község Önkormányzatának adóbevételei a helyi adókból tevődik össze.**

Az alábbiakban részletezem az egyes adónemekre vonatkozó információkat:

**Vagyoni típusú adó:**

1. **Építményadó**

**Adatbejelentést (bevallást) kell benyújtani:**

**-** Építmény szerzése, építmény eladása, és minden adatváltozás esetén

**-** Nem lakás céljára szolgáló építmények után

**-** Nem magánszemély tulajdonában álló lakás után, továbbá vagyoni értékű jogával terhelt lakás után.

**Mentes az adó alól törvény alapján:**

* szükséglakás,
* a kizárólag az önálló orvosi tevékenységről szóló törvény szerinti háziorvos által nyújtott egészségügyi ellátás céljára szolgáló helyiség,
* az atomenergiáról szóló törvény szerint kizárólag a radioaktív hulladék elhelyezésére, valamint a kiégett nukleáris üzemanyag tárolására használt építmény,
* az ingatlan-nyilvántartási állapot szerint állattartásra vagy növénytermesztésre szolgáló építmény vagy az állattartáshoz, növénytermesztéshez kapcsolódó tároló építmény (pl. istálló, üvegház, terménytároló, magtár, műtrágyatároló), feltéve, hogy az építményt az adóalany rendeltetésszerűen állattartási, növénytermesztési tevékenységéhez kapcsolódóan használja.

Az adó alanya az, aki a naptári év első napján az építmény tulajdonosa. Több tulajdonos esetén a tulajdonosok tulajdoni hányadaik arányában adóalanyok. Amennyiben az építményt az ingatlan-nyilvántartásba bejegyzett vagyoni értékű jog terheli, az annak gyakorlására jogosult az adó alanya.

Az Art. 23. § (1) bekezdése alapján az adókötelezettség változását (pl.: vétel, eladás, öröklés, ajándék, csere, vagyoni értékű jog szerzése, megszűnése, lakcímváltozás stb.), annak bekövetkeztétől számított 15 napon belül kell a megfelelő nyomtatványon bejelenteni. A továbbiakban mindaddig nem kell újabb adatbejelentőt leadni, ameddig az adózást érintő változás nem áll be. A tulajdonosok adataiban történő változásokat folyamatosan követjük.

Az adatbejelentés beérkezését, feldolgozását követően kiküldjük az előíró határozatot az új tulajdonosnak, illetve törlő határozatot a régi adózónak, illetve az elhunyt adózó örökösének.

Az építményadó adónemet tekintve nehezebb a helyzet, mivel az ingatlan tulajdonosok, illetve az ingatlanok felett vagyoni értékű joggal bírók nem jelzik minden esetben időben a tulajdonos-, illetve jogváltozást. A változások ügyintézéséhez a kiadott adó- és értékbizonyítványok, a halálozásokról, a be-, ill. kijelentkezésekről az anyakönyvvezető segítségét, továbbá a Takarnet rendszert is igénybe tudjuk venni, ha a rendelkezésre álló adatok alapján úgy véljük, hogy a tulajdonos személye megkérdőjelezhető.

**Minden év elején a Nagykanizsai Járási Hivatal Földhivatala friss adózási földkönyvet küld az önkormányzatnak, mely segítségével az ingatlanokat érintő tulajdonjog változás felderíthető.**

**Zalaújlak Község Önkormányzati Képviselő-testületének a helyi adókról szóló 6/2022. (XI.30.) önkormányzati rendelete 2.§-a értelmében az építményadó éves mértéke 2023. évtől kezdődően /2024. évben mértékváltozás nem volt/:**

**600 Ft/m2 /külsősök/**

**100 Ft/m2 /helyi lakosok/**

Az adó alapja az építmény m2-ben számított hasznos alapterülete.

**ADÓKEDVEZMÉNY: 2023. évtől 500 Ft/m2 adókedvezmény illeti meg az adó alanyát** a lakás céljára szolgáló építmény után, amennyiben az adóév január 1. napján Zalaújlak községben életvitelszerűen lakik. A kedvezmény alkalmazása során az a lakás szolgál életvitelszerű tartózkodásra, amelyet az adózó igazol az alábbi dokumentumok valamelyikével:

a) életvitelszerű tartózkodásról nyilatkozik

b) életvitelszerű tartózkodást két tanú igazol

c) lakcímkártyával igazolja, az állandó lakóhelyként bejelentett ingatlanát.

**Ezen adónemben 2024. év végéig sor kerül az elmaradt adózói adókötelezettségek előírására a benyújtott adatbejelentések alapján, illetve az ingatlanokat érintő változások átírására.**

Adózók száma: 71 db

*2024. november 13-ai állapot szerint:*

Folyó évi terhelés: 940 567 Ft

**Adónem bevétel: 908 367 Ft**

**Adónem kiadás: 490 567 Ft**

ebből adószámlák közti átvezetés: 15 000 Ft

 visszatérítés túlfizetésből: 0 Ft

 átvezetés ktg.vetési számlára: 475 567 Ft

**Fennálló adóhátralék összesen: 181 800 Ft**

*2024. évi költségvetési előirányzat: 1 000 000 Ft*

**Kommunális jellegű helyi adó:**

1. **Magánszemély kommunális adója**

A magánszemély kommunális adója „kivetéses” adónem, kommunális jellegű helyi adó, azaz a helyi adóztatás az adó adatbejelentés /adóbevallás/ megtételével kezdődik.

Az adó alanya az, aki a naptári év első napján az építmény tulajdonosa. Több tulajdonos esetén a tulajdonosok tulajdoni hányadaik arányában adóalanyok. Amennyiben az építményt az ingatlan-nyilvántartásba bejegyzett vagyoni értékű jog terheli, az annak gyakorlására jogosult az adó alanya. Valamennyi tulajdonos által írásban megkötött és az adóhatósághoz benyújtott megállapodásban a tulajdonosok az adóalanyisággal kapcsolatos jogokkal és kötelezettségekkel egy tulajdonost is felruházhatnak.

Az Art. 23. § (1) bekezdése alapján az adókötelezettség változását (pl.: vétel, eladás, öröklés, ajándék, csere, vagyoni értékű jog szerzése, megszűnése, lakcímváltozás stb.), annak bekövetkeztétől számított 15 napon belül kell a megfelelő nyomtatványon bejelenteni. A továbbiakban mindaddig nem kell bevallást adni, ameddig az adózást érintő változás nem áll be. A tulajdonosok adataiban történő változásokat folyamatosan követjük.

Az adatbejelentő beérkezését, feldolgozását követően kiküldjük az előíró határozatot az új tulajdonos(ok)nak, ezzel egyidőben törlő határozatot a régi adózó(k)nak, illetve az elhunyt adózó örökösének.

A magánszemély kommunális adója adónemet tekintve nehezebb a helyzet, mivel az ingatlan tulajdonosok, illetve az ingatlanok felett vagyoni értékű joggal bírók nem jelzik minden esetben időben a tulajdonos-, illetve jogváltozást. A változások ügyintézéséhez a kiadott adó- és értékbizonyítványok, a halálozásokról, a be-, ill. kijelentkezésekről az anyakönyvvezető segítségét, továbbá a Takarnet rendszert is igénybe tudjuk venni, ha a rendelkezésre álló adatok alapján úgy véljük, hogy a tulajdonos személye megkérdőjelezhető.

***Zalaújlak Község Önkormányzata Képviselő-testületének a helyi adókról szóló 6/2022. (XI.30.) önkormányzati rendelete 4.§-a értelmében a magánszemély kommunális adója éves mértéke 2023. évtől kezdődően /2024. évben mértékváltozás nem volt/:***

(1) Adókötelezettség terheli a Htv. 24. §-a szerinti adóalanyt a Zalaújlak község **zártkerti területén lévő adótárgy után.**

**(2) Az adó évi mértéke adótárgyanként (hrsz-onként):**

 **a) 0,5 ha –ig   4 000   Ft/év**

 **b) 0,5 ha felett   10 000   Ft/év**

Mentes a magánszemély kommunális adója alól az adóalany:

a) az építményadó fizetési kötelezettség alá eső lakás és nem lakás céljára szolgáló épület után,

b) belterületen az ingatlan-nyilvántartásban gazdasági épület művelési ágban nyilvántartott építmény, valamint a [Htv. 52. § 50. pont](https://njt.hu/jogszabaly/1990-100-00-00#SZ52@PO50)ja szerinti melléképület után,

c) a Htv 52. § 16. pontja szerinti, valamint minden külterületi /nem zártkerti/ beépítetlen földterület után.

**Az Ör. 9/2023.(XI.29.) önkorm-i rendeletével módosítása alapján:**

4.§ (2a) pontja értelmében 2024. évtől a belterületi beépítetlen terület /telek/: 4 000 Ft/db/év

**A bevallások egy része /mivel új adónem bevezetése történt 2023. évtől / 2024. évben érkezett be, melyek feldolgozása, a határozatok kiküldése folyamatban van.**

**Ezen adónemben 2024. év végéig sor kerül az elmaradt adózói adókötelezettségek előírására a benyújtott adatbejelentések alapján, illetve az ingatlanokat érintő adókötelezettség változások átírására.**

*2024. november 13-ai állapot szerint:*

*Folyó évi terhelés: 153 167 Ft*

**Adónem bevétel: 160 667 Ft**

**Adónem kiadás: 0 Ft**

ebből adószámlák közti átvezetés: 0 Ft

 visszatérítés túlfizetésből: 0 Ft

 átvezetés ktg.vetési számlára: 0 Ft

**Fennálló adóhátralék összesen: 30 000 Ft**

*2024. évi költségvetési előirányzat: 1 000 000 Ft*

1. **Helyi iparűzési adó:**

# Ezen adónemmel kapcsolatos legfontosabb szabályokat a Htv., az adózás rendjérőlszóló 2017. évi CL. Törvény (Art.), továbbá a adóigazgatási rendtartásról szóló 2017. évi CLI. törvény (Air.) határozza meg. Iparűzési bejelentkezési, változás bejelentési, bevallási nyomtatványt azoknak kell benyújtaniuk, akik/amelyek az iparűzési adó alanyának minősülnek és a székhelyük, telephelyük szerinti települési önkormányzat az iparűzési adót bevezette. Az iparűzési adó alanya a Htv. 52. § 26. pontja szerinti vállalkozó.

Adóalanynak tekintendők a gazdasági tevékenységet saját nevükben és kockázatukra haszonszerzés céljából, üzletszerűen végző

■ egyes - vállalkozási tevékenységet végző - magánszemélyek,

■ jogi személyek,

■ az egyéni cégek, az egyéb szervezetek.

A bevallásbenyújtási kötelezettség teljesítésének módja:

Az iparűzési adóbevallás az állami adóhatóságon keresztül – kizárólag elektronikus úton – nyújtható be [Htv. 42/D. §]. Az adózónak az állandó jellegű helyi iparűzési tevékenysége után - ha törvény másként nem rendelkezik az adóról az adóévet követő év ötödik hónap utolsó napjáig kell bevallást teljesíteni.

### Az önkormányzati adóhatósághoz teljesítendő befizetések:

Az adózó az állandó jellegű helyi iparűzési tevékenység utáni adóban

* az adóelőlegét az adóév harmadik hónapjának tizenötödik napjáig, valamint kilencedik hónapjának tizenötödik napjáig fizeti meg;
* a megfizetett adóelőleg, valamint az adóévre megállapított adó pozitív különbözetét az adóévet követő év ötödik hónapjának utolsó napjáig fizeti meg, illetve a túlfizetést ettől az időponttól igényelheti vissza.

**Az egyszerűsített iparűzési adóalap-megállapítás**

A helyi adókról szóló 1990. évi C. törvény (a továbbiakban: Htv.) 2023. január 1. napjától hatályos módosítása alapvetően írja felül a vállalkozások leggyakrabban alkalmazott egyszerűsített adóalap-megállapítási módszereit.

A 2023. január 1-jétől hatályos, a Htv. 39/A. §-ába foglalt módosítás az egyszerűsített adóalap-megállapítási módokat váltja fel: a kisvállalkozó adózók részére – bevételfüggő differenciálás alapján – bevezetésre került a tételes összegű adóalap-megállapítás lehetősége.

Az egyszerűsítés lényegi elemei:

* a kisvállalkozónak nem kell az adóalapját megállapítania,
* adó- és adóelőleg-bevallást – főszabály szerint – nem kell benyújtania,
* a települések között az adóalapját nem kell megosztania,
* adófizetési kötelezettség – főszabály szerint – évente egy alkalommal

A kisvállalati adó (KIVA) hatálya alá tartozó vállalkozókra vonatkozó egyszerűsített adóalap-megállapítási módszer változatlan marad.

A Htv. bevezette a kisvállalkozó fogalmát: kisvállalkozónak minősül a vállalkozó, ha az adóévi bevétele nem haladja meg

* a 25 millió forintot,
* az adóévben az Szja. törvény szerinti, kizárólag kiskereskedelmi tevékenységet végző átalányadózó esetén a 120 millió forintot.

A vállalkozási formát tekintve a jogszabály nem tartalmaz korlátozó rendelkezést, bármely vállalkozó (Htv. 52. § 26.) adóalany válaszhatja az új egyszerűsített adóalap-megállapítást.

Az adó alapja a kisvállalkozó székhelye és telephelye(i) fekvése szerinti önkormányzatonként azonos nagyságú, a kisvállalkozó adóévi bevétele nagyságától függően sávosan differenciált tételes összeg:

* 12 millió forintot meg nem haladó bevétel esetén 2,5 millió forint (a 2%-os adómértékkel számolva az iparűzési adó összege 50 ezer forint),
* 12 millió forintnál magasabb, de 18 millió forint meg nem haladó bevétel esetén 6 millió forint (az adó összege 120 ezer forint),
* 18 millió forintnál magasabb, de 25 millió forintot, kiskereskedelmi tevékenységet végző átalányadózó esetén 120 millió forintot meg nem haladó bevételnél 8,5 millió forint (az adó összege 170 ezer forint).

A bevételi sávhatárokat 12 hónapnál rövidebb adóév esetén (pl.: kezdő vállalkozás, a vállalkozás szüneteltetése, megszüntetése esetén, székhelyáthelyezéshez, telephely-változáshoz kapcsolódóan) napi arányosítással 12 hónapra kell számítani, az adóalap ez esetben az adókötelezettség napjai alapján napi arányosítással számított időarányos összeg.

Az új egyszerűsített adóalap-megállapítás választásának bejelentése

* Főszabály szerint az adóévet megelőző adóévről szóló bevallási nyomtatványon az adóév ötödik hónapjának utolsó napjáig *(azaz 2024. évre vonatkozóan jellemző esetben 2024. május 31. napjáig, a 2023. évről szóló helyi iparűzési adóbevalláson)*jelenthette be adózó az új egyszerűsített adóalap-megállapítás választását.
* Az adóköteles tevékenységét jogelőd nélkül kezdő kisvállalkozó az első adóévről szóló *(azaz az általános esetben 2024. évben benyújtandó, 2023. évről szóló)* adóbevallásban az első adóévre is választhatja az új egyszerűsített adóalap-megállapítást.
* A tevékenységét az önkormányzat illetékességi területén – székhelyáthelyezéssel, telephelynyitással, jogutódlás alapján – kezdő vállalkozó a bejelentkezési, változás-bejelentési nyomtatványon (az E-Önkormányzat Portálon keresztül) jelentheti be a választását. A bejelentkezési, változás-bejelentési nyomtatvány végrehajtható okiratnak minősül.

A több önkormányzat illetékességi területén adóköteles tevékenységet folytató kisvállalkozónak a bejelentést a rá irányadó módon (adóbevallásában vagy telephelynyitás, székhelyáthelyezés esetén a bejelentkezéssel) valamennyi érintett önkormányzat felé külön-külön meg kell tennie. A tételes adóalap-megállapítást választó kisvállalkozó mind a székhelyén, mind valamennyi telephelyén csak e módszerrel állapíthatja meg az iparűzési adóalapját.

A kisvállalkozó döntése a teljes adóévre vonatkozik és mindaddig érvényes, amíg a kisvállalkozó nem nyilatkozik arról, hogy adóalapját nem az új egyszerűsített adóalap-megállapítással kívánja megállapítani.

A módszer megszüntetése, alkalmazhatóságának megszűnése

Az új egyszerűsített adóalap-megállapítás megszűnik, ha a vállalkozó adóévi bevétele meghaladja a rá vonatkozó határértéket (a 25 millió forintot, vagy a 120 millió forintot), ez esetben az adózó az adó alapját az adóévre és az azt követő adóévre az általános szabályok szerint, vagy KIVA-alany esetén – erre vonatkozó, legkésőbb az adóbevallás benyújtására előírt határidőig megtett választása alapján – a Htv. 39/B. § szerint állapítja meg.

Ha kisvállalkozó már nem kívánja alkalmazni az új egyszerűsített adóalap-megállapítást, akkor az erre vonatkozó döntését az adóév ötödik hónapjának utolsó napjáig (jellemző esetben május 31. napjáig) jelentheti be az adóhatóságnak, mely bejelentéssel egyidejűleg adóelőleg bevallására köteles. (Az ez esetben bevallott adóelőleg két részletben esedékes: az adóév ötödik hónapjának utolsó napjáig az előző adóév adójával azonos összegű adóelőleg, a következő adóév harmadik hónapjának 15. napjáig ezen összeg felével egyező összegű adóelőleg.)

Az adó és adóelőleg megfizetése, bevallási kötelezettség

A módszer alkalmazása esetén a kisvállalkozó adózót évente egy alkalommal terheli adó- és adóelőleg fizetési kötelezettség.

Az adó megfizetésének határideje: az adóévet követő év ötödik hónapjának utolsó napja, főszabály szerint május 31-e. Azonos a határideje az adóévre fizetendő adóelőlegnek, melynek összege az előző adóév adójának összegével azonos.

Az adózónak nem kell bevallást benyújtania:

* ha az adóévi adó összege nem haladja meg az adóévi adóelőleg összegét, vagy
* ha a megfizetett adóelőleg összege magasabb, de az adózó az adóelőleg és az adóévi adó összege különbözetének a visszatérítését nem kéri.

Ha a kisvállalkozó a bevallási határidőig adóbevallást nem nyújt be, akkor úgy kell tekinteni, hogy az adóévi adófizetési kötelezettségének az adóévi adóelőleg megfizetésével kíván eleget tenni, a törvényi vélelem alapján az előleg adóvá válik.

Az adózó adóbevallás benyújtására köteles:

* ha a bevételének előző évhez képest történő változása miatt átlépi a sávhatárt, ez esetben a bevallási határidőig megfizetendő a különbözeti adó, és a magasabb sávnak megfelelő adóelőleg,
* soron kívüli bevallást kiváltó esemény esetén (átalakulás, megszűnés, szüneteltetés), vagy
* ha az adó alapja telephely-megszüntetés, székhely-áthelyezés miatt változik (csökken).

Az új egyszerűsített adóalap-megállapítás első alkalommal történő alkalmazása

Abban az adóévben, amelyikben a kisvállalkozó az új egyszerűsített adóalap-megállapítási mód alkalmazására áttér (a módszer első, vagy ismételt alkalmazása)

* az adóév harmadik hónapjának 15. napján esedékes, az adóévre korábban bevallott adóelőleget annak eredeti esedékességekor köteles megfizetni,
* a fentiek alapján megfizetett adóelőleg összege az adóév ötödik hónapjának utolsó napjáig fizetendő adóelőleg összegébe beszámít, azaz az adóelőleg fizetési kötelezettség összege május 31-éig csak a már március 15-éig megfizetett adóelőleg-részlet és az előírt adóelőleg különbözete.

Az adóévben fizetendő adóelőleg összege az áttérés évében

* amennyiben az adózó az előző adóév bevétele alapján is kisvállalkozónak minősül(ne), a sávhatárok figyelembevételével megállapított adóalap és az önkormányzat rendelete szerinti adómérték szorzata,
* egyéb esetben az előző évi adóval egyező összeg.

Az új egyszerűsített adóalap-megállapítás alkalmazása esetén a kisvállalkozó helyi iparűzési adóban adómentességre, adókedvezményre és adócsökkentésre nem jogosult.

**Zalaújlak Község Önkormányzata képviselő-testületének a helyi adókról szóló 6/2022.(XI.30.) számú önkormányzati rendeletének 5.§-a alapján:**

**(1) Az állandó jelleggel végzett iparűzési tevékenység esetén az adó évi mértéke az adóalap 2 %-a.**

**Zalaújlak településen a helyi rendelete alapján 2024. évben a HIPA mértéke /mértékváltozás nem volt/: 2%.**

Az egyes adótörvények módosításáról szóló 2020. évi CXVIII. törvény érintette a helyi adókról szóló 1990. évi C. törvényt (továbbiakban Htv.) is. A változás alapján az ideiglenes jellegű iparűzési tevékenység utáni helyi adófizetési kötelezettség 2021. január 1. napjától megszűnt.

Az adózók számára egyszerűsödött a helyi iparűzési adó bevallás rendje azáltal, hogy az adóalanyok a jövőben nem az önkormányzati, hanem kizárólag az állami adóhatósághoz kötelesek benyújtani helyi iparűzési adóbevallásukat.

**Ezen adónemben 2024. évben összesen 10 db iparűzési adó bejelentkezés, illetve változás bejelentés történt. Iparűzési adó bevallások száma összesen 2024. évben: 24 db.**

Adózók száma: 22 db

*2024. november 13-ai állapot szerint:*

**Adónem bevétel: 3 643 365 Ft**

**Adónem kiadás: 0 Ft**

ebből adószámlák közti átvezetés: 0 Ft

 visszatérítés túlfizetésből: 0 Ft

 átvezetés ktg.vetési számlára: 0 Ft

**Fennálló adóhátralék összesen: 582 630 Ft**

*2024. évi költségvetési előirányzat: 700 000 Ft*

1. **Talajterhelési díj:**

Talajterhelési díjfizetési kötelezettség terheli azt a kibocsátót, aki a műszakilag rendelkezésre álló közcsatornára nem köt rá és helyi vízgazdálkodási hatósági, illetve vízjogi engedélyezés hatálya alá tartozó szennyvízelhelyezést - ideértve az egyedi zárt szennyvíztározót is- alkalmaz. A jegyző részére a települési szennyvíz-csatornamű üzemeltetője a kibocsátó azonosítása és ellenőrzése érdekében adatot szolgáltat a tárgyévet követő év február hónap 28-ig a kibocsátók tárgyévi vízfogyasztásáról, és megküldi a csatornára rá nem kötöttek névsorát.

A kibocsátó a talajterhelési díjfizetési kötelezettségéről évente, a tárgyévet követő év március 31. napjáig a helyi adóhatósághoz tesz bevallást és fizeti meg a talajterhelési díjat.

*A talajterhelési díjjal kapcsolatos helyi szabályokat Zalaújlak Község Önkormányzati Képviselő-testületének a talajterhelési díjról és a környezetvédelmi alapról szóló 2/2008. (II.12.) számú önkormányzati rendelete tartalmazza.*

A Délzalai Víz-és Csatornamű Zrt. 2024.02.16-án megküldte Zalaújlak település vonatkozásában a csatornahálózatra rá nem kötött fogyasztók listáját és a vízfogyasztás mértékét a 2022. évet érintően.

1. **Késedelmi pótlék:**

A fizetési felhívásban megjelölt teljesítési határidő lejártát követően számítható fel, mértéke minden naptári nap után a felszámítás időpontjában érvényes jegybanki alapkamat kétszeresének 365-öd része, az adó-nyilvántartó rendszer számítja ki és generálja minden adózó vonatkozásában. A késedelmi pótlék után késedelmi pótlékot felszámítani nem lehet.

*2024. november 13-ai állapot szerint:*

Adózók száma: 76 fő

**Pótlék bevétel: 24 649 Ft**

**Adónem kiadás: 21 386 Ft**

ebből adószámlák közti átvezetés: 0 Ft

 visszatérítés túlfizetésből: 0 Ft

 átvezetés ktg.vetési számlára: 21 386 Ft

**Fennálló adóhátralék összesen: 115 273 Ft**

*2024. évi költségvetési előirányzat: 20 000 Ft*

**Illeték:** Illeték bevétel: 0 Ft.

Az adóigazolás **kiállítása** **az** 1990. évi XCIII. tv. (Itv.) XXI. mellékletének 4. pontja alapján 2016. január 1-jétől illetékmentes.

**IV. Más hatóságnak továbbítandó bevételek**

**Átengedett központi adó:**

1. **Gépjármű adó**:

A gépjárműadóval kapcsolatos adóztatási feladatokat 2021. évtől a Nemzeti Adó- és Vámhivatal (NAV) vette át. Az önkormányzatoknál annyi feladat maradt, hogy a 2020.12.31-ig keletkezett gépjárműadót még az adóhatóságunk beszedje, az adóhátralékokat behajtsa, majd az ebből származó bevétel 100%-át a központi költségvetésnek átutalja.

*2024. november 13-ai állapot szerint:*

*Adózók száma: 5 fő*

**Adónem bevétel: 23 270 Ft**

**Adónem kiadás: 0 Ft**

ebből adószámlák közti átvezetés: 0 Ft

 visszatérítés túlfizetésből: 0 Ft

 átvezetés **központi ktg.vetési** számlára: 0 Ft

**Fennálló adóhátralék összesen: 33 544 Ft**

**Idegen bevételek**:

Adózók száma: 0 fő / Nyitó hátralék (előző évi): 0 Ft

Tartozás nincs, illetve befizetés nem keletkezett.

Az Idegen bevételek számlán más hatóságok által kimutatott adók módjára behajtásra átadott köztartozásokat tartunk nyilván, amelyek a behajtást kérő szervet illetik.

**Adók módjára történő behajtás:**

A behajtásra átadott ügyfajták az alábbiak lehetnek: szabálysértési bírság, megelőlegezett gyermektartásdíj behajtási ügyek, helyszíni bírság, közigazgatási bírság, ingatlan nyilvántartási díj hátralék ügyek. Az erre jogosult hivatali szervek által részünkre megküldött behajtási eljárás kezdeményezését követően fizetési felszólítást küldtünk ki a hátralékosoknak 15 napos fizetési határidővel. 2018. évtől a közigazgatási bírságok végrehajtása az önkormányzati adóhatóságtól az állami adóhatóság hatáskörébe került.

2024. évben Zalaújlak községben 0 szabálysértést elkövető személyre tartunk nyilván adók módjára behajtandó köztartozást. Elévülés miatt végrehajtási eljárás megszüntetését nem kérte az eljáró hatóság hivatalunktól. Ezen ügyek intézése többlet feladatot jelent a helyi adók behajtásán felül.

A behajtásra átadott ügyek jellegükből kifolyólag nagymértékben olyan személyeket érintenek, akik ismétlődően nem tanúsítanak jogkövető magatartást, sok esetben a társadalom hátrányos helyzetű, szegényebb rétegeiből kerülnek ki, így a bírságok befizetése problémát jelent számukra. A behajtás során ezen személyek többnyire letiltható jövedelemmel és lefoglalható ingósággal nem rendelkeznek.

**Helyi jövedéki adó:**

A jövedéki adókról szóló 2016. évi LXVIII. törvény 5.§ (2) bekezdése értelmében a magánfőző desztillálóberendezésének bejelentésével kapcsolatban a lakóhely szerinti, a magánfőzés szabályainak ellenőrzésével kapcsolatban – de nem értve az előállított termék jogszabálysértő értékesítését – pedig a tevékenység végzésének helye szerinti adóhatóság jár el.

Bejelentés desztilláló-berendezés szerzéséről: 0 db volt.

**V. Összefoglalás, 2025. évi tervek, célkitűzés**

**Adószámlák egyenlege**

**Zalaújlak**

|  |  |  |
| --- | --- | --- |
| **Adónem** | **2024.01.01. NYITÓ (Ft)** | **2024.11.13. EGYENLEG (Ft)** |
| Építményadó | 0 | 417 800 |
| Magánszemély kommunális adója | 0 | 160 667 |
| Helyi iparűzési adó | 8 221 | 3 651 586 |
| Gépjárműadó | 0 | 23 270 |
| Késedelmi pótlék | 0 | 3 263 |
| Bírság | 0 | 0 |
| Idegen bevételek | 0 | 0 |
| Egyéb bevételek | 0 |  0 |
| Talajterhelési díj | 0 | 0 |
| Illeték beszed. szla | 0 | 0 |
| **Összesen** | 8 221 | 4 256 586 |

**A befizetések és a hátralékok 2024.11.13-ai állapot szerint**

****

Összességében elmondható, hogy a napi kötelező feladatokon túl 2024. évben az adók beszedése eredményes volt, a kivetéses adónemekben a fennálló hátralékot sikerült csökkenteni. A fő adónemek tekintetében, az építményadónál a tervezett előirányzathoz képest a mai napig 91 %-os, helyi iparűzési adónál 520%-os a teljesítés.

**A magánszemély kommunális adójánál a bevallások egy része /mivel új adónem bevezetése történt 2023. évtől/ 2024. évben érkezett be, melyek feldolgozása, a határozatok kiküldése folyamatban van, a korábban benyújtott bevallások feldolgozásra kerültek.**

**Ezen adónemben 2024. év végéig sor kerül az elmaradt adózói adókötelezettségek előírására a benyújtott adatbejelentések alapján, illetve az ingatlanokat érintő adókötelezettség változások átírására.**

Az adóztatással kapcsolatos feladatok elvégzése, értesítők és csekkek, határozatok kiküldése az adózóknak, az adatszolgáltatások teljesítése, zárások, változások feldolgozása minden esetben határidőn belül megtörtént.

**Az adótartozások behajtása ezután is folyamatosan zajlik, az év végéig még várhatóan érkezik bevétel adóhatóságunkhoz.** Az adóbevételeket pontosan megtervezni szinte lehetetlen, ugyanis a befizetéseket nagyban befolyásolja az emberek anyagi helyzete, lehetőségeik, az egyre növekvő költségek.

Bár évről-évre nehezebb helyzetben vannak az adózók (mind a magánszemélyek, mind a cégek) – élve a jogszabály adta lehetőségekkel – a jövőben is mindent megteszünk a tervezett adóbevételek beszedése érdekében, továbbá mindenkor törekedni fogunk az adózókkal való korrekt, szakmailag elvárható magatartás tanúsítására.

Zalaújlak, 2024.november 13.

 dr. Faragó-Szabó Melitta

 jegyző